13. ΑΠΟΦΑΣΗ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΑΣ  ΤΑΞΗΣ  Αριθ. 29500 της 26 Νοεμ./17 Δεκ. 1984 (ΦΕΚ Β΄ 869) Καθορισμός λεπτομερειών τρόπου σφράγισης για εγκαταστάσεις σταθμών αυτοκινήτων και πλυντηρίων – λιπαντηρίων. Έχοντας υπόψη τις διατάξεις του τελευταίου εδαφίου της παρ. 2 του άρθρ. ΙΙ του Νόμ. 803/1978 (ΦΕΚ 123/Α/1978) «περί επιβαλλομένων κυρώσεων εις κατόχους φορτηγών αυτοκινήτων και φορτηγών μοτοσικλετών ιδιωτικής χρήσεως δια παραβάσεις τινάς της περί των οχημάτων τούτων κειμένης νομοθεσίας και άλλων τινών διατάξεων» σε συνδυασμό με τις διατάξεις της παρ. 5 του ίδιου αυτού άρθρου και νόμου, όπως η παράγραφος αυτή προστέθηκε στο άρθρο αυτό με την παρ. 2 του άρθρ. 19 του Νόμ. 1437/1984 (ΦΕΚ 59/Α/1984) «ρύθμιση θεμάτων επιβατηγών αυτοκινήτων δημοσίας χρήσης και άλλες διατάξεις», αποφασίζουμε: Άρθρ.1.-Εγκαταστάσεις σταθμών αυτοκινήτων και πλυντηρίων – λιπαντηρίων για τις οποίες προβλέπουν οι διατάξεις της παρ. 2 του άρθρ. Ι του Ν.Δ. 511/Ν.Δ. 1970 (ΦΕΚ 91/Α/1970) και τα σε εκτέλεση αυτών εκδιδόμενα Π.Δ/τα, που λειτουργούν είτε χωρίς άδεια είτε μετά τη λήξη της ισχύος της υπό των διατάξεων αυτών προβλεπομένης άδειας λειτουργίας είτε ύστερα από προσωρινή ή οριστική αφαίρεση αυτής, σφραγίζονται σύμφωνα με τα οριζόμενα στις διατάξεις των επόμενων άρθρων. Άρθρ.2.-Μόλις διαπιστωθεί λειτουργία κάποιας, κατά το προηγούμενο άρθρο, εγκατάστασης είτε χωρίς άδεια είτε μετά τη λήξη της ισχύος της άδειας λειτουργίας είτε ύστερα από προσωρινή ή οριστική αφαίρεση αυτής, εκδίδεται απόφαση, από την αρμόδια για τη χορήγηση της άδειας λειτουργίας τέτοιων εγκαταστάσεων αρχή, συνταγμένη σύμφωνα με το υπόδειγμα που περιλαμβάνεται στο παράρτημα Ι της παρούσας. Με την απόφαση αυτή διατάσσεται η μετά ένα μήνα, από της κοινοποιήσεώς της, σφράγιση των εγκαταστάσεων. Η απόφαση κοινοποιείται με απόδειξη μεν προς τον ενδιαφερόμενο ιδιοκτήτη ή εκμεταλλευτή της εγκατάστασης που αφορά η απόφαση σφράγισης, με απλή δε αλληλογραφία προς την οικεία εισαγγελική αρχή, για την άσκηση της ποινικής δίωξης που προβλέπεται από την παρ. 3 του άρθρ. 11 του Νόμ. 803/78 και την αστυνομική αρχή, στην τοπική αρμοδιότητα της οποίας υπάγεται η εγκατάσταση. Άρθρ.3.-1.Μετά την πάροδο της, κατά το προηγούμενο άρθρο, οριζόμενης προθεσμίας του ένα μήνα, συνεργείο αποτελούμενο από έναν υπάλληλο της αρμόδιας περιφερειακής υπηρεσίας του Υπουργείου Συγκοινωνιών, οριζόμενο από τον προϊστάμενο αυτής και από ένα αστυνομικό όργανο, οριζόμενο από το διοικητή της οικείας αστυνομικής αρχής, στην αρμοδιότητα της οποίας υπάγεται η εγκατάσταση που πρόκειται να σφραγισθεί, μεταβαίνει επί τόπου και παρουσία ή μη του ιδιοκτήτη ή εκμεταλλευτή αυτής πραγματοποιεί τη σφράγιση. 2.Η σφράγιση των εισόδων και εξόδων του σταθμού ή του πλυντηρίου – λιπαντηρίου, γίνεται κατά τον προσφορότερο τρόπο, κυρίως με το κλείσιμο των τυχόν υπαρχουσών θυρών πάνω στις οποίες τίθεται σφραγίδα της υπηρεσίας που εξέδωσε την απόφαση σφράγισης με την ένδειξη «ΥΠΟΥΡΓΕΙΟ ΣΥΓΚΟΙΝΩΝΙΩΝ». 3.Μετά το τέλος της, κατά την προηγούμενη παράγραφο, διαδικασίας σφράγισης της εγκατάστασης, συντάσσεται, σε 2 αντίγραφα, πρακτικό σφράγισης, συνταγμένο σύμφωνα με το υπόδειγμα που περιλαμβάνεται στο παράρτημα ΙΙ της παρούσας, υπογραφόμενο από τα μέλη που αποτελούν το στην παρ. Ι του άρθρου αυτού συνεργείο και από τον κύριο ή εκμεταλλευτή της σφραγισθείσας εγκατάστασης. Σε περίπτωση που ο ιδιοκτήτης ή εκμεταλλευτής δεν παραβρίσκεται κατά τη σφράγιση ή αρνείται να υπογράψει το πρακτικό, τούτο σημειώνεται επί του πρακτικού σφράγισης και υπογράφεται από τα μέλη της επιτροπής συντάσσεται δε και τρίτο αντίγραφο πρακτικού το οποίο θυροκολλείται. Το πρωτότυπο του πρακτικού σφράγισης παραμένει στην υπηρεσία που εξέδωσε την απόφαση το δε αντίγραφο στην οικεία αστυνομική αρχή. Άρθρ.4.-1.Μέσα σε 5 ημέρες από την ημέρα της σφράγισης, ο εκμεταλλευτής της εγκατάστασης που σφραγίσθηκε υποχρεούται να τοποθετήσει μπροστά στην είσοδο αυτής πινακίδα διαστάσεων 1,00μ Χ 0,60μ. που να φέρει την ένδειξη  «ΚΛΕΙΣΤΟΝ ΣΦΡΑΓΙΣΤΗΚΕ ΑΠΟ ΤΗΝ ΑΣΤΥΝΟΜΙΚΗ ΑΡΧΗ». (Μετά τη σελ. 262,514(β) Σελ. 262,515 Τεύχος Ζ52-Σελ. 69 Σταθμοί Αυτοκινήτων 21.Ε.θ.13 2.Αποσφράγιση κατά την παρούσα απόφαση εγκαταστάσεων, γίνεται ύστερα από αίτηση του ενδιαφερομένου ιδιοκτήτη ή εκμεταλλευτή αυτών, υποβαλλόμενη στην υπηρεσία που εξέδωσε την απόφαση σφράγισης, από όργανο της οικείας αστυνομικής αρχής, οριζόμενο από το διοικητή αυτής, μετά από προηγούμενη απόφαση αποσφράγισης, που εκδίδεται από την ίδια κατά το άρθρ. Ι υπηρεσία, συντασσομένη σύμφωνα με το υπόδειγμα που περιλαμβάνεται στο παράρτημα ΙΙΙ της παρούσας, η οποία κοινοποιείται στον ενδιαφερόμενο και στην αστυνομική αρχή, στην τοπική αρμοδιότητα της οποίας υπάγεται η εγκατάσταση. Η απόφαση αποσφράγισης εκδίδεται στις παρακάτω περιπτώσεις: α)Μετά από τη λήξη επιβληθείσας ποινής προσωρινής αφαίρεσης της άδειας λειτουργίας. β)Μετά από χορήγηση νέας άδειας λειτουργίας. γ)Μετά από αίτηση του ιδιοκτήτη ή εκμεταλλευτή των εγκαταστάσεων, συνοδευόμενη από υπεύθυνη δήλωση του Νόμ. 105/69 στην οποία θα δηλώνεται ότι, το ακίνητο έχει αποδοθεί για άλλη χρήση και  δ)Μετά από αίτηση του ιδιοκτήτη ή εκμεταλλευτή για απομάκρυνση αντικειμένων για μία μόνο φορά από το χώρο των εγκαταστάσεων. Στην περίπτωση αυτή, μετά την απομάκρυνση των αντικειμένων η οποία πρέπει να γίνει το πολύ σε 3 εργάσιμες ημέρες, η εγκατάσταση ξανασφραγίζεται κατά τον τρόπο που προηγούμενα είχε σφραγισθεί, συμμετέχοντος και υπαλλήλου της αρμόδιας περιφερειακής υπηρεσίας συγκοινωνιών οριζομένου από τον προϊστάμενο αυτής. Η απόφαση περί αποσφράγισης και επανασφράγισης της εγκατάστασης συντάσσεται σύμφωνα με το υπόδειγμα που περιλαμβάνεται στο παράρτημα V της παρούσας. Όταν τελειώση η αποσφράγιση, συντάσσεται σε 2 αντίγραφα πρακτικό αποσφράγισης, σύμφωνα με το υπόδειγμα που περιλαμβάνεται στο παράρτημα ΙV της παρούσας, υπογραφόμενο από το αστυνομικό όργανο, που έκανε την αποσφράγιση του οποίου το ένα αντίγραφο τηρείται από την αρμόδια υπηρεσία συγκοινωνιών, το δε άλλο από την οικεία αστυνομική αρχή. Άρθρ.5.-Προσαρτώνται στην παρούσα απόφαση, ως αναπόσπαστα μέρη αυτής, τα παραρτήματα Ι,ΙΙ,ΙΙΙ,ΙV και V που αναφέρονται στα προηγούμενα άρθρα και που έχουν ως εξής: (Aκολουθούν παραρτήματα). Σελ. 262,516 Τεύχος Ζ52-Σελ. 70 21.Ε.θ.13 Σταθμοί Αυτοκινήτων 